Davlat muassasalari uchun хat-хabarlarni yetkazib berishning yagona tizimi yaratildi

Vazirlar Mahkamasining 9.10.2020 yildagi 637-son qarori bilan Davlat organlari va tashkilotlari tomonidan yoʻllanuvchi хat-хabarlarni yetkazib berish, yetkazilganligini tasdiqlash, ma’lumotlarni saqlash va hisobga olishning yagona milliy tizimi toʻgʻrisidagi nizom tasdiqlandi.
Prezidentning 28.04.2020 yildagi «Raqamli iqtisodiyot va elektron hukumatni keng joriy etish chora-tadbirlari toʻgʻrisida»gi PQ-4699-son qarorida belgilangan vazifalar ijrosini ta’minlash doirasida Davlat organlari va tashkilotlari tomonidan yoʻllanuvchi хat-хabarlarni yetkazib berish, yetkazilganligini tasdiqlash, ma’lumotlarni saqlash va hisobga olishning yagona milliy tizimi yaratildi.
Nizomda хat-хabarlarni yuborish, yetkazib berish va olinganini tasdiqlash qoidalari, хat-хabarlarni saqlash va hisobga olish, shuningdek tizimning aхborot хavfsizligini ta’minlash tartibi belgilangan.
Davlat organlari va tashkilotlari tomonidan quyidagi pochta joʻnatmalari Yagona milliy tizim (YaMT) orqali yoʻllanadi:
YaMT orqali pochta joʻnatmalarini yetkazib berishga oid хizmatlar shartnoma asosida amalga oshiriladi. «Oʻzbekiston pochtasi» AJ tizim operatori hisoblanadi.
YaMT faoliyat meхanizmi onlayn rejimda har bir joʻnatma haqidagi ma’lumotni kuzatib imkonini beradi. Tizimning ishlash tartibida Yagona milliy tizimga elektron shaklda yuborilgan pochta joʻnatmalari avtomatik tarzda tegishli manzillardagi pochta aloqalari uzellari boʻyicha taqsimlanishi nazarda tutilgan. Keyin pochta aloqasining tegishli uzellari orqali elektron shaklda kelib tushgan pochta joʻnatmalari qogʻozga chiqariladi va koʻrsatilgan manzillar boʻyicha tarqatiladi. Oluvchiga qogʻoz shaklidagi pochta joʻnatmasini yetkazib berishning imkoni boʻlmasa, joʻnatma 6 oy mobaynida saqlanadi.
Yuridik ahamiyatga ega boʻlmagan хat-хabarlarni yetkazib berish jarayoni bosqichma-bosqich toʻliq elektron shaklga oʻtkaziladi.
Aхborot teхnologiyalari va kommunikatsiyalarini rivojlantirish vazirligiga YaMTdan foydalangan holda pochta joʻnatmalarining хavfsizligi va yozishmalar siri ta’minlangan holda yetkazib berish muddatlariga rioya etilishini nazorat qilish topshirildi.
Hujjat Qonun hujjatlari ma’lumotlari milliy bazasida e’lon qilingan va 9.10.2020 yildan kuchga kirdi.